**Michael Holbrook Penniman, Jr.** (\* 18. august 1983, Bejrút, Libanon), viac známy ako **Mika** (ˈmiːkə) (štylizované ako **MIKA**), je libanonsko-britský spevák-skladateľ.

Potom ako vydal svoje prvé EP *Dodgy Holiday*, vydal v roku 2007 svoj prvý štúdiový album *Life in Cartoon Motion* cez vydavateľstvo Island Records. Albumu sa celosvetovo predalo 5,6 milióna kópií, začo Mika vyhral cenu Brit Award v kategórii Best British Breakthrough Act. Tiež bol nominovaný na cenu Grammy. V roku 2006 založil spoločnosť Dodgy Holiday Tours Limited. O dva roky neskôr vydal svoje druhé EP *Songs for Sorrow* a v roku 2009 vydal svoj druhý štúdiový album *The Boy Who Knew Too Much*. Po ukončený celosvetového turné nahral a v roku 2012 vydal svoj tretí štúdiový album *The Origin of Love*. Následne v roku 2015 vznikol album *No Place in Heaven*.

Hudobná kariéra
---------------

Ako dieťa bol Mika trénovaný ruským operným profesionálom menom Alla Ardakov. Neskôr promoval na Royal College of Music v Londýne. Hoci niektorí odborníci tvrdia, že dokáže spievať v rozsahu až päť oktáv, on sám vraví, že je to "len" tri a pol oktávy.

V roku 2006 vydal svoj debutový singel „Relax, Take It Easy" a vďaka nemu sa dostal na prvé priečky hitparád v Anglicku. Pieseň „Billy Brown" bola dokonca jeden týždeň zadarmo k stiahnutiu na iTunes Store. 

8. januára 2007 vydalo Universal Music ďalší singel „Grace Kelly" a už 21. januára dosiahol prvú priečku v počúvanosti v Anglicku.

### *Life in Cartoon Motion*

Dňa 5.februára 2007 vydal svoj debutový štúdiový album *Life in Cartoon Motion*, ktorý mu priniesol veľkú popularitu. V Európe bol certifikovaný na tri platinové platne za viac ako 3 milióny predaných kusov. V Anglicku bol ocenený štyrmi platinovými platňami.

V septembri 2007 začalo jeho veľké turné po celej Európe, pokračovalo v Los Angeles so zástavkou na odovzdávaní cien Grammy.

Tento album zachytáva prechod jeho osobnosti od dieťaťa po súčasnosť. V piesňach sa vyjadruje na rôzne témy, napríklad v piesni „Big Girls" rieši diskrimináciu pevnejších žien, ktorú postrehol ako dieťa aj na svojej matke. Pieseň „Billy Brown" zas zachytáva život heterosexuálneho muža a jeho homosexuálne aféry. Mika sa vyjadril, že nie všetky piesne sú autobiografické.

### *The Boy Who Knew Too Much*

Dňa 21. septembra 2009 vydal svoj druhý štúdiový album *The Boy Who Knew Too Much*. Pôvodne sa mal volať rovnako ako pieseň z tohto albumu, „We Are Golden". Ešte pred vydaním svojho druhého štúdiového albumu bola 8. júna vydaná limitovaná edícia EP *Songs for Sorrow*, ktorá obsahuje štyri piesne a 68-stránkovú knihu s textami a exluzívnými ilustráciami pre každú pieseň. Pieseň „Blue Eyes", ktorá je tu obsiahnutá, bola použitá na podporu Európskeho parlamentu a tiež sa dostala do plylistu rádia BBC Radio 2.
Väčšinu piesní z albumu *We Are Golden* nahral Mika v Los Angeles so svojím producentom a muzikantom Gregom Wellsom. S ním pracoval aj na svojom prvom albume. Album je popísaný tak, že zachytáva dospievanie a tínedžerské časy Miku.

Mika
### *No Place in Heaven*

Štvrtý album speváka Miku je pokračovaním jeho hudobnej evolúcie, ktorú započal predchádzajúcim albumom "The Origin of Love". Album opisuje ako výsledok pozitívneho a otvoreného myslenia. Spolu zo sestrou vytovrili malé dizajnové štúdio, kde si ako za starých čias kreslili a tak vznikali nápady na skladby tohoto albumu. Singlami sa stali piesne "Talk About You" a "Last Party". Druhá menovaná bola vytvorená ako pocta Freddiemu Mercurymu.

Osobný život
------------

Mika pochádza z piatich súrodencov a narodil sa tretí v poradí. Má mladšieho brata a sestru, dve sestry sú staršie. Jeho sestra Yasmine, ktorá je umelkyňa nakreslila aj obal na prvý album. V súčasnosti pracuje ako módna návrharka.

Kvôli jeho osobnosti sa objavili špekulácie o tom, že by bol gay. V reakcii na mediálne domnienky povedal: "Nikdy nehovorím o ničom spoločnom s mojou sexualitou. Skrátka si myslím, že to nepotrebujem. Ľudia sa ma na to ale stále pýtajú. Ale ja nevidím dôvod." Dodal "Aby som prežil, prestal som hovoriť o niektorých častiach môjho života a toto je jedna z nich, najmä v mojej práci."

V auguste 2012 v rozhovore pre magazín Instinct potvrdil Mika svoju sexuálnu orientáciu a opísal sa ako gay.

Diskografia
-----------

*Bližšie informácie v hlavnom článku: Diskografia Miku*
Štúdiové albumy
* 2007: *Life in Cartoon Motion*
* 2009: *The Boy Who Knew Too Much*
* 2012: *The Origin of Love*
* 2015: No Place in Heaven

EP
* 2006: *Dodgy Holiday*
* 2007: *iTunes Festival: London*
* 2009: *Songs for Sorrow*
* 2009: *iTunes Live: London Festival '09*

**Výberové albumy**

* 2013: *Songbook Vol.1*

Ocenenia a nominácie
--------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Rok | Organizácia | Nominovaná práca | Cena | Výsledok |
| --- | --- | --- | --- | --- |
| 2007 | Premios 40 Principales 2007 | Grace Kelly | Best International Non-Spanish Song | Nominácia |
| BBC Sound of 2007 | Mika | Sound of 2007 | Víťaz |
| World Music Awards | Best-Selling New Artist | Víťaz |
| Best-Selling Male Pop/Rock Artist | Víťaz |
| Best-Selling British Artist | Víťaz |
| MTV Europe Music Awards 2007 | Best Solo Artist | Nominácia |
| „Grace Kelly" | Best Track | Nominácia |
| The Record of the Year 2007 | Record of the Year | NomináciaTretie miesto |
| IFPI Hong Kong Top Sales Music Awards | *Life in Cartoon Motion* | Top 10 Best Selling Foreign Albums | Víťaz |
| 2008 | The Grammy Awards 2008 | „Love Today" | Best Dance Recording | Nominácia |
| BRIT Awards 2008 | Mika | British Male Solo Artist | Nominácia |
| *Life in Cartoon Motion* | British Album | Nominácia |
| „Grace Kelly" | British Single | Nominácia |
| Mika | British Breakthrough Act | Víťaz |
| 2009 | MTV Europe Music Awards 2009 | Best Male | Nominácia |
| 2010 | BRIT Awards 2010 | British Male Solo Artist | Nominácia |

Referencie
1. ↑   *Mika - Artist vocal range | Singing carrots* [online]. singingcarrots.com, [cit. 2022-08-17]. Dostupné online.
2. ↑   *Artists* [online]. Universal Music, [cit. 2013-06-27]. Dostupné online.
3. ↑   *Global Pop Phenomenon, MIKA, Releases Sophomore Album, WE ARE GOLDEN, September 22* [online]. Business Wire, [cit. 2013-06-27]. Dostupné online.
4. ↑  PARELES, Jon. A rising British pop star revives a Mercurial style. *The New York Times*, 31 March 2007. Dostupné online [cit. 2007-06-22].
5. ↑  MCCAFFREY, Julie, and Adam Luck Mika, Teenage prodigy of the Royal Opera. *Daily Mirror*, 29. január 2007. Dostupné online [cit. 2007-06-22].
6. ↑  COTTON, Fearne, and Adam Luck Mika at Live Lounge. *BBC Radio 1*, 28. september 2009. Dostupné online [cit. 2009-09-29].
7. ↑  Brit Awards 2008: The winners BBC. Retrieved 28 November 2011
8. ↑  MIKA Announces 2008 US Tour Dates Universal. Retrieved 28 November 2011
9. ↑  Dodgy Holiday Tours Limited, Company Information - Retrieved 17 April 2012.
10. ↑  Mika confirms new album 'The Origin of Love' details.
11. ↑   *Mika Goes Golden* [online]. MikaSounds.com, [cit. 2009-06-15]. Dostupné online.
12. 1 2   *PRE-ORDER THE 'SONGS FOR SORROW' EP* [online]. MikaSounds.com, [cit. 2009-06-14]. Dostupné online.
13. ↑  10:00 – 13:00. *BBC Radio 2 Playlist* [online]. Bbc.co.uk, [cit. 2010-01-09]. Dostupné online.

Iné projekty
Commons
* Spolupracuj na Commons Commons ponúka multimediálne súbory na tému **Mika**

Externé odkazy
* Oficiálna stránka
* Mika na Myspace

Autoritné údaje: * BnF: 155191727
* GND: 135470692
* ISNI: 0000 0001 1445 0086
* LCCN: n2007136247
* NK ČR: js20070713008
* VIAF: 56919508
* WorldCat: lccn-n2007136247



 |